Format fail video

Format fail video atau format bekas video (video container format) ialah format fail komputer yang boleh menyimpan pelbagai jenis data, yang dimampatkan melalui penggunaan codec audio/video. Fail bekas digunakan untuk mengenal pasti dan menyisipi jenis data yang berlainan. Format bekas mudah boleh menyimpan beberapa jenis audio, manakala format yang lebih maju boleh menyokong audio, video, sari kata, maklumat bab dan data meta (teg) - bersama-sama dengan maklumat penyelarasan yang membolehkan semuanya dimainkan dengan baik.

MPEG adalah format fail video piawaian. Selain itu, terdapat beberapa format video yang dimiliki syarikat tertentu (proprietari):

 Audio sahaja 
 WAV
 AIFF
 WMA
 MP3
 MIDI

 Audio dan video 
Sebuah fail video berkadar 10 minit yang tidak dimampat dengan codec boleh memenuhkan ruang cakera keras sebanyak 10GB!! Oleh itu beberapa format fail diperkenalkan untuk diguna bersama codec.

 AVI 
Audio Video Interleave diperkenalkan pada tahun 1992 bagi melancarkan PlayBack Audio Video pada OS Windows. Antara codec video yang boleh dimasukkan bersama AVI adalah Motion JPEG, Real Video, MPEG-4, DivX dan XviD.

 Quicktime MOV 
Format pertama MOV diperkenalkan oleh Apple pada tahun 1991 dan kian berkembang pesat. MOV mampu menyimpan Audio, Video, Gambar dan Text.

 MKV 
Matroska Video merupakan salah sebuah alternatif sumber terbuka yang terkenal seiring dengan pesaingnya AVI dan ASF. Format MKV yang disaluti codec AVC/H264 mampu memampatkan video berkadar 8.5GB (Standard DVD) kepada 800MB sahaja pada tahap yang memuaskan.

 Ogg 
Ogg ialah format fail sumber terbuka untuk audio, video dan teks.

 RealMedia 
Format piawai untuk RealAudio dan RealVideo.

 3GP 
Format 3GP merupakan format piawai untuk telefon bimbit 3G.

 Gambar imej sahaja 
 TIFF